***ΓΕΝΙΚΟ ΛΥΚΕΙΟ ΜΥΡΙΝΑΣ***

***Λ. ΔΗΜΟΚΡΑΤΙΑΣ 16 , Τ.Κ. 81400 , ΜΥΡΙΝΑ***

***ΤΗΛ. 2254025560 - FAX 2254024553 Μύρινα, 18-02-2019***

***e-mail : mail@lyk-myrin.les.sch.gr***

**ΑΝΑΡΤΗΣΗ**

***ΘΕΜΑ* : « Πρόσκληση εκδήλωσης ενδιαφέροντος για τετραήμερη εκδρομή**

**στη Θεσσαλονίκη »**

Το ΓΕΛ Μύρινας προτίθεται να πραγματοποιήσει τετραήμερη εκδρομή της Β΄ τάξης στην πόλη ***Θεσσαλονίκη*** από ***Πέμπτη 11/04/2019*** έως και ***Κυριακή 14/04/2019*** .

Καλούμε , σύμφωνα με την υπ.΄ αριθμ. 33120/ΓΔ4 /28-2-2017 ΥΑ ( ΦΕΚ 681 /τ. Β΄ / 6-3-2017 ) , τα ενδιαφερόμενα ταξιδιωτικά γραφεία να υποβάλουν κλειστές προσφορές στο σχολείο ,

**μέχρι Τρίτη 26 Φεβρουαρίου 2019, ώρα 13.15 το μεσημέρι .**

Οι προσφορές θα είναι κλειστές και σε αυτές θα αναγράφεται το συνολικό κόστος και η επιβάρυνση ανά μαθητή , καθώς και το όνομα και η κατηγορία του ξενοδοχείου.

**Αριθμός μαθητών : 47 - 52**

**Αριθμός συνοδών καθηγητών : 4**

**Ημερομηνία πραγματοποίησης εκδρομής : 11/04/2019** έως και **14/04/2019**.

**Προορισμός :**  Θεσσαλονίκη( και μετακινήσεις σύμφωνα με το πρόγραμμα που ακολουθεί ) .

**Διανυκτερεύσεις** : Τρεις (3) διανυκτερεύσεις στη Θεσσαλονίκη .

***Μεταφορικά μέσα - προδιαγραφές :***

1. Πλοίο από το λιμάνι της Μύρινας ως το λιμάνι της Καβάλας την ***Πέμπτη 11/04/2019*** και ώρα  ***08.00 π.μ***. και από το λιμάνι της Καβάλας προς το λιμάνι της Μύρινας την ***Κυριακή 14/04/2019*** και ώρα ***16.00 μ.μ***. ( Σε οικονομική θέση ) .
2. Λεωφορείο για μετακίνηση των μαθητών από Καβάλα προς Θεσσαλονίκη και το αντίστροφο επιστροφή από Θεσσαλονίκη προς Καβάλα και για όλες τις μετακινήσεις.
3. Λεωφορείο στη διάθεση των μαθητών σε όλη τη διάρκεια της ημέρας για επισκέψεις, εκδρομές και στις βραδινές εξόδους, χωρίς επιπλέον κόστος.
4. Το λεωφορείο πρέπει να είναι στη διάθεση των μαθητών σε όλη τη διάρκεια της εκδρομής , χωρίς επιπλέον κόστος για αυτούς .
5. Το λεωφορείο πρέπει να διαθέτει όλες τις προβλεπόμενες από την κείμενη νομοθεσία προδιαγραφές (ελεγμένο από ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενο κ.λ.π.), καθώς και να πληροί όλες τις προϋποθέσεις ασφάλειας για μετακίνηση των μαθητών (ζώνες ασφάλειας, έμπειροι οδηγοί κ.λ.π.).
6. Το λεωφορείο θα ελεγχθεί από την Τροχαία πριν την αναχώρηση των εκδρομέων.

***Προδιαγραφές ξενοδοχείου :***

* 1. Ξενοδοχείο κατηγορίας **τουλάχιστον τριών αστέρων και άνω** (όχι δύο αστέρων), που να βρίσκεται στο κέντρο της Θεσσαλονίκης.
  2. Να υπάρχει θέρμανση και ζεστό νερό στα δωμάτια.
  3. Πρωινό και ημιδιατροφή. Συγκεκριμένα: **μεσημεριανό γεύμα στις 11/04/2019.**

**Πρωινό και δείπνο στις 12 και 13/04/2018. Πρωινό στις 14/4/2019.**

* 1. Τα δωμάτια να είναι δίκλινα και τρίκλινα για τους μαθητές και μονόκλινα για τους καθηγητές.
  2. Στην προσφορά του Ταξιδιωτικού Γραφείου πρέπει απαραίτητα να αναγράφεται το όνομα του ξενοδοχείου και η κατηγορία του, καθώς και ο ακριβής αριθμός δίκλινων και τρίκλινων δωματίων.

***Επιπρόσθετες απαιτήσεις :***

1. **Ασφάλιση Ευθύνης Διοργανωτή** σύμφωνα με την κείμενη νομοθεσία .
2. **Ασφάλιση** που να καλύπτει τα έξοδα σε περίπτωση **ατυχήματος ή ασθένειας**.
3. Με κάθε προσφορά , να κατατεθεί στο σχολείο από το ταξιδιωτικό γραφείο και **Υπεύθυνη Δήλωση** ότι διαθέτει ειδικό σήμα λειτουργίας το οποίο βρίσκεται σε ισχύ.
4. Το σχολείο διατηρεί το δικαίωμα για οποιαδήποτε διευκρίνιση σχετικά με την εκδρομή από τα ταξιδιωτικά γραφεία που θα εκδηλώσουν ενδιαφέρον.
5. Εφόσον για κάποια σοβαρή αιτία (φυσική καταστροφή κλπ) δεν πραγματοποιηθεί η εκδρομή , το σχολείο διατηρεί το δικαίωμα να ζητήσει την επιστροφή ολόκληρου του ποσού της προκαταβολής.
6. Σε περίπτωση τροποποίησης των δρομολογίων ή απεργίας των πλοίων να υπάρξει αντίστοιχη τροποποίηση των ημερομηνιών της εκδρομής, χωρίς επιπλέον οικονομική επιβάρυνση.
7. Σε περίπτωση που το πρακτορείο αθετήσει την συμφωνία, υποχρεούται να επιστρέψει ολόκληρο το ποσό των χρημάτων που έχει λάβει.
8. Δωρεάν συμμετοχή των συνοδών εκπαιδευτικών.
9. Σε περίπτωση που μειωθεί ή αυξηθεί ο αριθμός των συμμετεχόντων μαθητών, που αναγράφεται στην ανάρτηση ή στο συμφωνητικό μεταξύ πρακτορείου και σχολείου, κατά 5, δε θα υπάρξει καμία επιπλέον οικονομική επιβάρυνση για τους υπόλοιπους συμμετέχοντες μαθητές.

***ΠΡΟΓΡΑΜΜΑ ΤΕΤΡΑΗΜΕΡΗΣ ΕΚΔΡΟΜΗΣ Β΄ ΓΕΛ ΜΥΡΙΝΑΣ 2019***

***ΣΤΗ ΘΕΣΣΑΛΟΝΙΚΗ , 11/04/2019 - 14/04/2019***

***Πέμπτη 11/04*:** Αναχώρηση από το λιμάνι της Μύρινας στη Λήμνο την Πέμπτη 11/04, ώρα 08:00 π.μ. με το πλοίο Πήγασος. Άφιξη στην Καβάλα στις 12.30 μ.μ. περίπου. Άμεση αναχώρηση για Θεσσαλονίκη. Άφιξη στη Θεσσαλονίκη στις 15.00 μ.μ. περίπου. Τακτοποίηση στα δωμάτια και μεσημεριανό γεύμα στο ξενοδοχείο. Επίσκεψη στην Άνω Πόλη – Κάστρα. Περιήγηση στο ιστορικό κέντρο της πόλης. Επιστροφή στο ξενοδοχείο για ξεκούραση. Επίσκεψη σε θέατρο για παρακολούθηση θεατρικής παράστασης ή επίσκεψη σε κινηματογράφο για παρακολούθηση ταινίας. Βραδινή έξοδος.

***Παρασκευή 12/04*:** Πρωινό στο ξενοδοχείο. Εκπαιδευτική επίσκεψη στις 10:00 π.μ. στον τηλεοπτικό Σταθμό της ΕΡΤ3 (παρακολούθηση ζωντανής εκπομπής – ξενάγηση στους χώρους του Σταθμού). Στη συνέχεια εκπαιδευτική επίσκεψη στη Βεργίνα και στο Μουσείο των Μακεδονικών Βασιλικών Τάφων, συνοδεία ξεναγού. Επιστροφή στο ξενοδοχείο για ξεκούραση και δείπνο. Βραδινή έξοδος.

***Σάββατο 13/04 :*** Πρωινό στο ξενοδοχείο. Έπειτα, περιήγηση σε αξιοθέατα και ορόσημα της πόλης: Άγιος Δημήτριος - Λευκός Πύργος - Ομπρέλες του Ζογγολόπουλου - άγαλμα του Μ. Αλεξάνδρου κλπ. Επίσκεψη στα Escape Rooms (Δωμάτια απόδρασης). Μετάβαση στο εμπορικό κέντρο Mediterranean Cosmos. Επιστροφή στο ξενοδοχείο για ξεκούραση και δείπνο. Βραδινή έξοδος.

***Κυριακή 14/04 :*** Πρωινό στο ξενοδοχείο. Αναχώρηση το πρωί από τη Θεσσαλονίκη για την πόλη της Καβάλας. Άφιξη στην Καβάλα στις 14:30 μ.μ περίπου. Μεσημεριανό γεύμα στην Καβάλα. Αναχώρηση από το λιμάνι της Καβάλας για το λιμάνι της Μύρινας στις 16:00 μ.μ. Άφιξη στο λιμάνι της Μύρινας με το πλοίο Πήγασος στις 20:30 μ.μ. περίπου.

**Η Διευθύντρια Η Υπεύθυνη Καθηγήτρια**

**Τζαννή Βασιλική Λυγδά Ιουλία**